Kryeministri irakian Maliki njofton një plan të ri sigurimi për Bagdatin
Kryeministri tha se forcat ushtarake të udhëhequra nga Shtetet e Bashkuara do të vënë në zbatim planin e ri të sigurimit
Kryeministri irakian Nuri al-Maliki njoftoi një plan të ri sigurimi për Bagdatin që synon të vëjë nën kontroll kryengritjen dhe dhunën sektare që kanë mbërthyer kryeqytetin. Në një fjalim sot me rastin e përvjetorit të ushtrisë irakiane, zoti Maliki tha se forcat irakiane do të fillojnë shtypjen e militantëve në Bagdat, pavarësisht nga përkatësia e tyre politike apo sektare. Ai tha se forcat e armatosura të Irakut nuk do të lejojnë askënd të veprojë në emër të qeverisë sovrane të zgjedhur në mënyrë demokratike. Kryeministri irakiane tha se forcat ushtarake të udhëhequra nga Shtetet e Bashkuara do të vënë në zbatim planin e ri të sigurimit. Dje, zoti Maliki foli nëpërmjet një vidiokonference me presidentin George Bush. Presidenti pritet të njoftoi një strategji të re për konfliktin në Irak gjatë ditëve të ardhshme. Kryeministri irakian Nouri al-Maliki kërcënoi të rishikojë marrëdhëniet me çdo vend që kritikon qeverinë e tij për ekzekutimin e diktatorit të përmbysur, Sadam Husein. Sot në Bagdat, zoti Maliki tha se Saddamit iu dha një gjykim i drejtë dhe se vdekja e tij me varje nuk ishte një vendim politik. Ai tha se ekzekutimi është një çështje e politikës së brendshme dhe kundërshtoi kritikat nga disa qeveri dhe grupe të të drejtave të njeriut lidhur me mënyrën e kryerjes së dënimit. Kritika më e ashpër erdhi dje nga kryeministri egjyptian Hosni Mubarak. Ai kritikoi kohën e ekzekutimit të Sadamit duke thënë se forografitë e Sadamit të varur, që u panë në mbarë botën, e kanë bërë atë martir. Një video e paautorizuar e filmuar gjatë ekzekutimit tregon disa irakianë dhe ekzekutues me maska në kokë tek tallen me Sadami para se ai të varet. Videoja tregon edhe vetë trupin e varrur të Sadamit. Videoja zyrtare, që tregon zotin Maliki duke nënshkruar urdhërin e ekzekutimit, nuk kishte zë ndalonte para ekzekutimit. //ze//